Ташмамат Жумабаев
Жумабаев Ташмамат — Улуу Ата  Мекендик согуштун катышуучусу.

Өмүр жолу
1924-жылы Кыргыз ССРинин Ош районундагы Таштак айылында туулган.Улуту — өзбек. КПССтин мүчөсү. Комбанерлордун курсун бүтүрүп, Мады МТСинде  иштеген. 1942-жылы октябрда он сегиз жаш  курагында майданга кеткен. Сержант. Аткычтар отделениесинин командири.

Эрдиги
1943-жылдын майынан тартып Борбордук жана Белорус фронтторунун составында Улуу Ата Мекендик согушка катышкан. Эки жолу жарадар болуп, айыккандан кийин кайра катарга келген.

Сыйлыгы
Днепрдан ийгиликтүү өтүп,  плацдармга  бекем орношуп алып, анда көрсөткөн эрдиги үчүн  Советтер Союзунун Баатыры деген наамга 1943-жылы 30-октябрда татыктуу  болгон.Согуштан кийин Ташмамат Жумабаев офицер болуп, Советтик Армияда  кызмат кылуусун уланткан.Памир автотрестинде иштеген.

Колдонулган адабияттар
Иманкулов А., Алыкулов Б., Турсунбеков Ч. “Алардын эрдиги түбөлүккө жашайт” — Фрунзе, 1986.
Советтер Союзунун баатырлары
Инсандар
Кыргызстан
Согуш
Тарых